Document ID: 32007D0018

ODLOČBA KOMISIJE
z dne 22. decembra 2006
o odobritvi načrtov ukrepov v primeru pojava bolezni za obvladovanje slinavke in parkljevke v skladu z Direktivo Sveta 2003/85/ES
(notificirano pod dokumentarno številko C(2006) 6855)
(Besedilo velja za EGP)
(2007/18/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Republike Bolgarije in Romunije ter zlasti člena 4(3) Pogodbe,
ob upoštevanju Akta o pristopu Republike Bolgarije in Romunije ter zlasti člena 56 Akta,
ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavlja Direktivo 85/511/EGS in odločbi 89/531/EGS in 91/665/EGS ter spreminja Direktivo 92/46/EGS, (1) in zlasti člena 72(7) Direktive,
ob upoštevanju naslednjega:
(1)
Direktiva 2003/85/ES določa nadzorne ukrepe, ki se uporabijo v primeru izbruha slinavke in parkljevke, pa tudi nekatere preventivne ukrepe za povečanje ozaveščenosti o bolezni ter pripravljenosti pristojnih organov in kmetov na slinavko in parkljevko. V skladu s to direktivo mora načrte ukrepov držav članic v primeru pojava bolezni za obvladovanje slinavke in parkljevke odobriti Komisija.
(2)
Posledično je Komisija z Odločbo 2004/435/ES z dne 29. aprila 2004 o odobritvi nekaterih načrtov ukrepov v primeru pojava bolezni za obvladovanje slinavke in parkljevke (2) navedene načrte odobrila za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško, te države članice pa so naštete v Prilogi k navedeni odločbi.
(3)
Bolgarija in Romunija bosta k Skupnosti pristopili 1. januarja 2007. V skladu s tem sta Bolgarija in Romunija svoje načrte ukrepov v primeru pojava bolezni za obvladovanje slinavke in parkljevke predložili Komisiji v odobritev.
(4)
Navedeni načrti ukrepov v primeru pojava bolezni, kakor sta jih Bolgarija in Romunija spremenili v skladu s predlogi, danimi med ocenjevanjem teh načrtov ukrepov, izpolnjujejo merila iz Direktive 2003/85/ES ter ob rednem posodabljanju in učinkovitem izvajanju omogočajo doseganje želenih ciljev navedene direktive, zato jih je treba odobriti.
(5)
Zaradi jasnosti zakonodaje Skupnosti je treba Odločbo 2004/435/EGS razveljaviti in nadomestiti s to odločbo.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Načrti ukrepov v primeru pojava bolezni za obvladovanje slinavke in parkljevke, ki jih je Bolgarija predložila Komisiji 7. novembra 2006, se odobrijo.
Člen 2
Načrti ukrepov v primeru pojava bolezni za obvladovanje slinavke in parkljevke, ki jih je Romunija predložila Komisiji 9. novembra 2006, se odobrijo.
Člen 3
V Prilogi je seznam držav članic, katerih načrti ukrepov v primeru pojava bolezni za obvladovanje slinavke in parkljevke so bili odobreni v skladu z Direktivo 2003/85/ES.
Člen 4
Odločba 2004/435/ES se razveljavi.
Člen 5
Ta odločba se uporablja pod pogojem in z dnem začetka veljavnosti Pogodbe o pristopu Bolgarije in Romunije.
Člen 6
Ta odločba je naslovljena na države članice.
V Bruslju, 22. decembra 2006

Labels: 0
18
6